open-index/open-wikipedia-markdown huggingface dataset:
தமிழ்நாட்டில் இந்திய நாடாளுமன்றத் தேர்தல், 1977

இந்தியக் குடியரசின் ஆறாவது **[[இந்திய நாடாளுமன்றம்|நாடாளுமன்றத் தேர்தல்]] [[தமிழ்நாடு|தமிழ்நாட்டில்]] 1977** ஆம் ஆண்டு மார்ச் மாதம் நடை பெற்றது. அண்ணா திராவிட முன்னேற்றக் கழகம்-இந்திய தேசிய காங்கிரசு கூட்டணி 34 இடங்களை வென்று முதலிடத்தில் வந்தது.

## பின்புலம்

1977 இல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன

## முடிவுகள்

## தமிழக அமைச்சர்கள்
1978ல் அமைந்த சரண் சிங் அமைச்சரவையின் பின்வரும் தமிழக உறுப்பினர்கள் இடம் பெற்றிருந்தனர்:

### இணை அமைச்சர்கள்

## மேலும் காண்க
*இந்தியப் பொதுத் தேர்தல், 1977

## மேற்கோள்கள்

*Volume I, 1977 Indian general election, 6th Lok Sabha 

## வெளி இணைப்புகள்
* சிஎன்என்-ஐபிஎன் தேர்தல் முடிவுகள் 

பகுப்பு:1977 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1977 நிகழ்வுகள்
கிளம்மன்சன் குறைத்தல் விளைவு

**கிளம்மன்சன் குறைத்தல் விளைவு** (ஆங்கிலம் :Clemmensen reduction reaction) என்பது ஒரு வேதியியல் விளைவு ஆகும். இதனைக் கண்டுபிடித்தவர் **எரிக் கிரிஸ்டியன் கிளம்மன்சன்** ஆவார். கீட்டோன்கள் அல்லது ஆல்டிகைடுகளை, ஐதரசன் வாயு , துத்தநாக இரசக்கலவை மற்றும் செறிவூட்டப்பட்ட ஐட்ரோகுளோரிக் அமிலத்துடன் கலந்து அவைகளை குறைத்தல் விளைவுக்கு உள்ளாக்கி ஐட்ரோகார்பன்களை உருவாக்குவதே இந்த விளைவு ஆகும்.

முதலில் ஆல்டிகைடுகள் அல்லது கீட்டோன்கள், துத்தநாகத்திடம் இருந்து மின் துகள்களை பெற்றுக்கொள்ளும். பின்னர் அவை ஐட்ரோகார்பன்களாக மாறும். துத்தநாக இரசக்கலவைக்குப் பதிலாக வெறும் துத்தநாகத்தை உபயோகப்படுத்தினால், ஐதரசன் வாயு வெளியேறி, குறைத்தல் விளைவு பாதியிலேயே நின்றுவிடும்.

## உதாரணங்கள்
**அசிடோனுடன் -**

  CH3C=0CH3 + 4(H)→(Zn/Hg/Con.HCl) CH3-CH2-CH3 + H2O

**பீஃனோனுடன் -**

  C6H5C=OCH3 + 4(H)→(Zn/Hg/Con.HCl) C6H5CH2CH3 + H2O

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
கார்பிலமைன் விளைவு

**கார்பிலமைன் விளைவு** (ஆங்கிலம்: Carbylamine reaction) என்பது ஒரு வேதியியல் விளைவு ஆகும். முதல்நிலை அமைன்கள் இருப்பதை உறுதிப்படுத்துவதற்கு இந்த விளைவு பயன்படுகிறது.

ஒரு முதல்நிலை அமைனுடன், குளோரோபார்ம் மற்றும் ஆல்க்ககால் கலந்த பொட்டாசியம் ஹைட்ராக்சைடு சேர்ந்தால் துர்நாற்ற வாடையுடைய ஐசோசயனைடுகள் தோன்றும். இந்த துர்நாற்ற வாடையைக் கொண்டு முதல்நிலை அமைன்கள் இருப்பதை உறுதி செய்யலாம். இதில் உருவாகும் ஐசோசயனைடுகளே கார்பிலமைன்கள் எனப்படும், இந்த விளைவே கார்பிலமைன் விளைவு ஆகும்.

இரண்டாம் அல்லது மூன்றாம் நிலை அமைன்களுடன் இந்த விளைவு ஐசோசயனைடுகளை உருவாக்காது.

## உதாரணங்கள்

### மெத்தில் அமைனுடன்

   

### அனிலீனுடன்
   

பகுப்பு:கரிம வேதி வினைகள்
பகுப்பு:வேதியியல் பரிசோதனைகள்
கரூர் சட்டமன்றத் தொகுதி

**கரூர் சட்டமன்றத் தொகுதி** (Karur Assembly constituency), தமிழ்நாட்டின் 234 சட்டமன்றத் தொகுதிகளுள், கரூர் மாவட்டத்திலுள்ள ஒரு சட்டமன்றத் தொகுதியாகும். மாவட்டத்தின் தலைமைத் தொகுதியாகவும், மாவட்டத்தின் அதிக வாக்காளர் கொண்ட தொகுதியாகவும் இருப்பதால் இது முக்கியத் தொகுதியாக இருக்கிறது. தமிழக சட்டமன்றத் தொகுதிகளின் பட்டியலில் இத்தொகுதி 152-ஆம் வரிசை எண்ணுக்குரிய தொகுதி ஆகும். 2011-ஆம் ஆண்டு சட்டமன்றத் தேர்தலில் மொத்தம் 83.63 சதவீத வாக்குகளைப் பதிவு செய்த இத்தொகுதி தமிழகத்தில் அதிக மக்கள் வாக்களித்த தொகுதிகளில் ஒன்றாகும்.

## வரலாறு
இத்தொகுதி 1952ம் ஆண்டு தேர்தலிலேயே உருவாக்கப்பட்ட தொகுதிகளில் ஒன்றாகும்.

## அமைவிடம்
கரூர் தொகுதியின் கிழக்கே தொட்டியம், கிருஷ்ணராயபுரம் ஆகிய தொகுதிகளும், மேற்கே அரவக்குறிச்சி, மொடக்குறிச்சி ஆகிய தொகுதிகளும், வடக்கே கபிலர் மலை, நாமக்கல் ஆகிய தொகுதிகளும், தெற்கே குளித்தலை, கிருஷ்ணராயபுரம் தொகுதிகளும் அமைந்துள்ளன.

## தொகுதியில் அடங்கியுள்ள பகுதிக‌ள்
*கரூர் தாலுகா (பகுதி)
நஞ்சை கடம்பங்குறிச்சி, புஞ்சை கடம்பங்குறிச்சி, நன்னியூர், குப்பிச்சிபாளையம், வாங்கல், நெரூர் வடக்கு, நெரூர் தெற்கு, அச்சமாபுரம், சோழூர், பஞ்சமாதேவி, மின்னாம்பிள்ளி, மண்மங்கலம், ஆத்தூர், ஆண்டாங்கோவில் (மேற்கு), காடப்பாறை, திருமாநிலையூர் மற்றும் ஆண்டாங்கோயில் (கிழக்கு) கிராமங்கள்,

இனாம் கரூர் (நகராட்சி), கரூர் (நகராட்சி) மற்றும் தாந்தோணி (நகராட்சி).

## வாக்காளர்கள்
1,94,257 வாக்காளர்களை கொண்ட தொகுதியிது. 2011ஆம் ஏப்ரல் மாத கணக்கின்படி ஆண் வேட்பாளர்கள் 94,805 பேரும் பெண் வேட்பாளர்கள் 99,404 பேரும் மொத்தம் 1,94,257 வாக்காளர்களை கொண்டு மாவட்டத்தில் பெரிய தொகுதியாக உள்ளது.

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

## உசாத்துணை
*

பகுப்பு:கரூர்
பகுப்பு:கரூர் மாவட்டத்திலுள்ள சட்டமன்றத் தொகுதிகள்
லாண்ட்ஸ்டெய்னர் விதி

இரத்த வகைகளை முதலில் கண்டறிந்த கார்ல் லாண்ட்ஸ்டெய்னெர் தன் ஆராய்ச்சியின் விளைவாக இரு விதிகளைத் தந்தார். இன்று பல்வேறு இரத்த வகைகள் கண்டு பிடிக்கப்பட்ட நிலையிலும், முக்கிய இரத்த வகையான ABO இரத்த வகைக்கு மட்டுமே பொருந்துவதாக இருப்பினும் அக்காலத்தில் இவரது விதி வெற்றிகரமான குருதியேற்றத்திற்கு உதவி பல உயிர்களைக் காப்பாற்றியிருக்கிறதென்பது மறுக்க முடியாத உண்மையாகும்.

## முதல் விதி
ஒரு குறிப்பிட்ட இரத்த வகை முறிதூண்டி(blood group antigen) குருதிச் சிவப்பணுவில் (R.B.C) இருக்குமாயின் அக்குறிப்பிட்ட வகை முறிபுரதம் (antibody)பிளாஸ்மாவில் (plasma) இருக்காது.

## இரண்டாம் விதி
ஒரு குரு குறிப்பிட்ட இரத்த வகை முறிதூண்டி குருதிச் சிவப்பணுக்களில் இல்லாதிருக்குமாயின் அக்குறிப்பிட்ட வகைக்கான முறிபுரதம் பிளாஸ்மாவில் இருக்க வேண்டும்.

## எடுத்துக்காட்டு
ஒரு மனிதர் ஏ இரத்த வகையைச் சேர்ந்தவர் எனில் அவரின் குருதிச் சிவப்பணுக்களில் ஏ இரத்த வகையைச் சேர்ந்த முறிதூண்டி இருக்கும். அவரின் பிளாஸ்மாவில் எதிர்-ஏ முறிபுரதம் இருக்காது. எதிர்-பி முறிபுரதம் தான் இருக்கும்

## குறைகள்
லாண்ட்ஸ்டெய்னரின் இவ்விதிகள் ஏபிஓ இரத்த வகைக்கு மட்டுமே முழுமையாகப் பொருந்தும். இதர இரத்த வகைகளான Rh, MN போன்றவற்றுக்கு இரண்டாம் விதியானது பொருந்தாது. இந்த இரத்த வகைகளில் முறிதூண்டி இல்லாதிருப்பினும் அதற்கெதிரான முறிபுரதம் பிளாஸ்மாவில் இயற்கையாகவே இருப்பதில்லை. இதனால் Rh-ve  தாய் Rh+ve குழந்தையை முதன்முறையாகச் சுமக்கும் போது குழந்தைக்குப் பெரும்பாலும் எந்த வித பாதிப்பும் ஏற்படுவதில்லை.

பகுப்பு:குருதி
பகுப்பு:உடலியங்கியல்
த கோல்டன் நோட்புக்

**த கோல்டன் நோட்புக்** (*The Golden Notebook*) டோரிஸ் லெஸ்ஸிங் எழுதி 1962ல் வெளிவந்த ஒரு ஆங்கில நாவல் ஆகும். 2005 ஆம் ஆண்டில், டைம் இதழ் *தி கோல்டன் நோட்புக்கை* 1923 முதல் 100 சிறந்த ஆங்கில மொழி நாவல்களில் ஒன்றாக அறிவித்தது. ஜிம்பாப்வேயில் பிறந்து பிறகு இங்கிலாந்தில் குடியேறி வாழ்ந்துவரும் டோரிஸ் லெஸ்ஸிங் தனது 14 வயதிலேயே பள்ளிப் படிப்பிற்கு முற்றுப்புள்ளி வைத்தவர். பல்வேறு பணிகளில் ஈடுபட்டு பிறகு இதழியலாளராக பணியாற்றிக் கிடைத்த அனுபவத்தைக் கொண்டு சிறு கதைகளை எழுதி மக்களின் கவனத்தை ஈர்த்தவர். இவர், தனது 31வது வயதில் எழுதி வெளியிட்ட புற்கள் பாடுகின்றன (The Grass is Singing) ஒரு வெள்ளையரின் மனைவிக்கும், கறுப்பினத்தைச் சேர்ந்த ஒரு ஊழியனுக்கும் இடையிலான உறவை சித்தரித்து எழுத்தப்பட்டதாகும். இன வேற்றுமை என்பது எந்தவிதத்திலும் சமரசப்படுத்த முடியாது என்பதனை அந்த நாவல் வெளிப்படுத்தியது.

அதன்பிறகு பல நாவல்களை எழுதிய டோரிஸ் லெஸ்ஸிங், 1962ல் எழுதி வெளியிட்ட *த கோல்டன் நோட்புக்* என்ற புதினத்தால் புகழ்பெற்றார். ஆண், பெண் உறவின் ஆழத்தை அலசியது அந்தப் புதினம். ஆண், பெண் உறவில் எவ்வாறு அரசியலும், உணர்ச்சிகளும் எவ்வாறு பின்னிப் பிணைந்துள்ளது என்பதனை மிக அழகாக வெளிப்படுத்தினார்.

பெண் விடுதலைக்காக மிகவும் குரல் கொடுத்த டோரிஸ், 1985ல் வெளியிட்ட 'நல்ல பயங்கரவாதி' எனும் நாவலும், தனது வாழ்க்கையை அடிப்படையாகக் கொண்டு எழுதி 'எனது தோலின் கீழ்' (1994), 'நிழலில் நடப்பது' (1997) போன்றவை அவரின் ஆழ்ந்த உணர்வுத் திறனை வெளிப்படுத்தின.

## மேற்கோள்கள்
பகுப்பு:ஆங்கில மொழிப் புதினங்கள்
பகுப்பு:பெண்ணியம்
தமிழ்த் தேசியக் கட்சி

**தமிழ் தேசியக் கட்சி** (*Tamil National Party*) 1961ல் தமிழகத்தில் துவங்கப்பட்ட ஒரு அரசியல் கட்சியாகும். இது 1961இல் ஈ. வெ. கி. சம்பத்தால் தொடங்கப்பட்டது. 1949இல் கா. ந. அண்ணாதுரை, தி.க.விலிருந்து வெளியேறி திராவிட முன்னேற்றக் கழகத்தை (திமுக) தொடங்கிய போது, சம்பத் அவருடன் இணைந்து கொண்டார். அடுத்த பன்னிரெண்டாண்டுகள் திமுகவின் முன்னணித் தலைவர்களுள் ஒருவராக இருந்தார். பின்னர் திராவிட நாடு பிரிவினைக் கொள்கையைப் பற்றி ஏற்பட்ட கருத்து வேறுபாட்டால் திமுகவிலிருந்து பிரிந்து சென்றார். 1961 ஏப்ரல் 19 ஆம் நாள் தமிழ் தேசியக் கட்சி என்ற புதிய அமைப்பை தொடங்கினார். கண்ணதாசன், சிவாஜி கணேசன், பழ. நெடுமாறன்,  கோவை செழியன் ஆகியோர் இக்கட்சியின் மற்ற முக்கியத் தலைவர்கள் ஆவர். 1962 சட்டமன்றத் தேர்தலில், இக்கட்சி போட்டியிட்ட ஒன்பது இடங்களிலும் தோல்வியடைந்தது. 1964ல் சம்பத் தன் கட்சியை இந்திய தேசிய காங்கிரசுடன் இணைத்து விட்டார்.

1995ல் கொங்கு வேளாளக் கவுண்டர்கள் பேரவையை நடத்தி வந்த கோவை சொழியன் தமிழ் தேசியக் கட்சியை மீண்டும் துவக்கி கோவை செழியன் நிறுவனராகவும், தணிக்கையாளர் (ஆடிட்டர்) மு.பாலசுப்ரமணியம் பொதுச்செயலாளராகவும் கொண்டு இக்கட்சி இயங்கியது. 2004ஆம் ஆண்டு நடைபெற்ற பாராளுமன்ற தேர்தலில் தொப்பி சின்னத்தில் தனித்து போட்டியிட்ட மு.பாலசுப்பிரமணியம் 23533 வாக்குகளை பெற்றார். தொடர்ந்து 2006 சட்டமன்ற தேர்தல், 2016 சட்டமன்ற இடைத்தேர்தலிலும் தொப்பி சின்னத்தில் தமிழ் தேசியக் கட்சி வேட்பாளர் போட்டியிட்டனர்.https://en.wikipedia.org/wiki/Dharmapuri_Lok_Sabha_constituency

2018ஆம் ஆண்டு தணிக்கையாளர் பாலசுப்பிரமணியம் மறைவிற்கு பிறகு மண், மொழி, இனம் சார்ந்த அரசியலை முன்னெடுத்து பொறியாளர் அரங்க. சுப்ரமணியன் தலைவராகவும், கு.தமிழரசன் பொதுச் செயலாளராகவும் கொண்டு தமிழ் தேசியக் கட்சி இயங்கி வருகின்றது.

## மேற்கோள்கள்

பகுப்பு:தமிழ்நாட்டில் இல்லாதுபோன அரசியல் கட்சிகள்
தமிழ்நாட்டில் இந்திய நாடாளுமன்றத் தேர்தல், 1980

இந்தியக் குடியரசின் ஏழாவது **[[இந்திய நாடாளுமன்றம்|நாடாளுமன்றத் தேர்தல்]] [[தமிழ்நாடு|தமிழ்நாட்டில்]] 1980** ஆம் ஆண்டு ஜனவரி மாதம் நடை பெற்றது. திராவிட முன்னேற்றக் கழகம்-இந்திய தேசிய காங்கிரசு கூட்டணி 37 இடங்களை வென்று முதலிடத்தில் வந்தது.

## பின்புலம்

1980ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன

## முடிவுகள்

## தமிழக அமைச்சர்கள்
இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:

### ஆய அமைச்சர்கள்

## மேலும் காண்க
*இந்தியப் பொதுத் தேர்தல், 1980

## மேற்கோள்கள்

*Indian general election, 7th Lok Sabha 

## வெளி இணைப்புகள்
* சிஎன்என்-ஐபிஎன் தேர்தல் முடிவுகள் 

பகுப்பு:1980 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1980 நிகழ்வுகள்
சார்காட் மும்மை (அறுவை மருத்துவம்)

**சார்காட்டின் மும்மை** (*Charcot's triad*) என்பது அறுவை மருத்துவத் துறையில் ஏறும் பித்தப் பாதை அழற்சியை (*ascending cholangitis*) உணர்த்தும் மூன்று அறிகுறிகளாகும். இதை பிரெஞ்சு நாட்டைச் சேர்ந்த நரம்பியலாளர் ஜீன்-மார்ட்டின் சார்காட் (1825–1893) முதலில் விவரித்தார்.
           
சார்காட் மும்மை என்பது அறுவைச் சிகிச்சையின் பின்னர் ஏற்படக்கூடிய மூன்று அறிகுறிகளாகும். அவையாவன:

* வலி (*pain*)
* காய்ச்சல் (*fever*)
* காமாலை (*jaundice*)

பகுப்பு:அறுவை மருத்துவம்
புறவழிச்சாலை

குறிப்பிட்ட நகரம் அல்லது ஊர்களில் சாலைவழிப் போக்குவரத்து அதிகமாகும் நிலையில் அடிக்கடி போக்குவரத்து நெரிசல் ஏற்பட்டு பொதுப்பயன்பாட்டுக்கு இடையூறாகி விடுகிறது. இந்நிலையைத் தவிர்க்க ஊரின் குடியிருப்புப் பகுதிக்கு வெளியே ஊருக்குள் உள்ள சாலையைப் பயன்படுத்தாமல் செல்வதற்காகத் தனியே **புறவழிச்சாலை** அமைக்கப்படுகிறது. இந்தப் புறவழிச்சாலை அமைக்கப்படுவதால் தொலைதூர ஊர்களுக்குச் செல்லும் வாகனங்கள் காலதாமதமின்றி விரைவில் செல்ல முடிகிறது.

பகுப்பு:சாலைகள்
இப்தார்

[thumb|[எகிப்து நாட்டில் இப்தார்]]
thumb|ஆட்டிறைச்சியைப் பொடியாக நறுக்கிச் சமைத்து மைதாப்புரோட்டாவுக்குள் வைத்துச் செய்யப்படும் கீமா புரோட்டா. பெங்களூர் கடை ஒன்றில் 
**இப்தார்** (,) என்பது ரமலான் நோன்பு நோற்கும் இசுலாமியர் மாலையில் நோன்பை முடித்துக் கொள்ளும் பொருட்டு உணவு உண்ணும் நிகழ்வை குறிக்கும். நோன்பை முடித்துக் கொள்பவர்கள் ஒன்றாகக் கூடி இவ் உணவை உண்பது வழக்கம். இது ஞாயிறு மறைந்த பின்னரே உட்கொள்ளப்படுகிறது. நோன்பை முடிப்பதற்கு முதன் முதலாக ஈச்சம்பழத்தை உண்பது வழக்கம்.

ரமலான் திங்களின்போது இப்தார் நேரத்தில் பல வகையான சிறப்பு உணவுகளை இசுலாமியர் மிகுதியாக வாழும் பகுதிகளில் காண முடியும். தமிழ்நாட்டிலும் கேரளத்திலும் அரிசி மற்றும் கிராம்பு பட்டை போன்றவற்றால் செய்யப்படும் நோன்புக் கஞ்சியை மக்கள் உட்கொள்வர். இதை இசுலாமியரும் சில வேளைகளில் மற்ற சமயத்தவரும் நோன்பு இருப்பவர்களுக்குப் பரிமாறுவதுண்டு. இந்தியாவில் இசுலாமியர் மிகுதியாக வாழும் ஐதராபாத் நகரில் கலீம் என்ற உணவு முகன்மை பெறுகிறது. இவை தவிர சமோசா, மாட்டிறைச்சி வருவல், ஆட்டிறைச்சி கபாபு, சில இடங்களில் ஒட்டகக்கறி, பொரித்த காடை என பல வகையான இறைச்சி உணவுகள் உட்கொள்ளப்படுகின்றன.

மையக்கிழக்கு நாடுகளில், மசூதிகளிலும் பிற இடங்களிலும், பெரிய கூடாரங்களை அமைத்து நூற்றுக் கணக்கானவர்களுக்கு ரமலான் மாதம் முழுவதும் இப்தார் உணவுகளைப் பரிமாறுவது வழக்கம். இந்த நாடுகளில், பல வணிக நிறுவனங்கள் தமது வாடிக்கையாளர்களுக்காக இப்தார் விருந்துகளைப் பெரிய விடுதிகளில் ஒழுங்கு செய்வது உண்டு. நூற்றுக்கணக்கில் இசுலாமியரும், பிற மதத்தவரும் இதில் கலந்து கொள்வதைக் காணலாம்.

## இவற்றையும் காணலாம்
* ரமலான் நோன்பு
* ஸஹர்

பகுப்பு:இசுலாம்
தொப்புள்கொடி

**தொப்புள்கொடி** (*Umbilical cord*) என்பது, சூல்வித்தகம் உள்ள முலையூட்டி விலங்குகளில் கருப்பையினுள் விருத்தியடைந்து வரும் முளையம் அல்லது முதிர்கருவை, தாயின் நஞ்சுக்கொடியுடன் இணைக்கும் கொடிபோன்ற ஒரு அமைப்பாகும்.

தாயின் கருப்பையில் கருக்கட்டலின் விளைவால் உருவாகிய கருவானது குழந்தையாக விருத்தியடையும் போது, அதே கருவிலிருந்தே இந்த தொப்புட்கொடியும் உருவாகும். மனிதரில் இந்த தொப்புட்கொடியானது இரு தமனி அல்லது நாடிகளையும் (தொப்புள் நாடிகள்), ஒரு சிரை அல்லது நாளத்தையும் (தொப்புள் நாளம்) வழுவழுப்பான, கூழ்ப்பொருள் (jelly) போன்ற ஒரு பதார்த்தத்தினுள் அமிழ்ந்துள்ள நிலையில் கொண்டிருக்கும். தொப்புள் நாளமானது ஆக்சிசன், போசாக்கு நிறைந்த குருதியை நஞ்சுக்கொடியிலிருந்து முளையம் அல்லது முதிர்கருவுக்கு எடுத்துவரும். தொப்புள் நாடியானது ஆக்சிசன் அகற்றப்பட்ட, போசாக்கு குறைந்த குருதியை மீண்டும் நஞ்சுக்கொடிக்கு எடுத்துச் செல்லும்.

## அடிக்குறிப்புகள்

பகுப்பு:கருவுறுதல்
குஷ்பு சுந்தர்

**குஷ்பு சுந்தர்** (இயற்பெயர்: நக்கர்த் கான், பிறப்பு: செப்டம்பர் 29, 1970) தமிழகத் அரசியல்வாதி  மற்றும் நடிகை ஆவார். இவர் தற்போது பாரதிய ஜனதா கட்சியில் உள்ளார்.

1980களில் குழந்தை நட்சத்திரமாக தன் திரைப்பட வாழ்க்கையைத் தொடங்கினார். 1989 ஆம் ஆண்டு வருஷம் 16 என்ற தமிழ்த் திரைப்படத்தில் கதாநாயகியாக அறிமுகமானார். 1990களில் தமிழ்த் திரைப்பட உலகின் முன்னணி கதாநாயகியாகத் திகழ்ந்தார். கன்னடம், மலையாளம் போன்ற பிற மொழிப் படங்களிலும் நடித்தார். பின்னர் திரைப்பட இயக்குநர் சுந்தர் சி.யை மணந்தார். தற்போது குணச்சித்திர வேடங்களில் நடித்து வருகிறார். தமிழ்த் தொலைக்காட்சி நிகழ்ச்சிகளில் தொகுப்பாளினியாகவும் நடுவராகவும் பணியாற்றி வருகிறார். தன் கணவர் சுந்தர். சி கதாநாயகனாக நடிக்கும் படங்களை “அவ்னி சினிமாக்ஸ்” என்ற படத்தயாரிப்பு நிறுவனம் மூலம் தயாரித்து வருகிறார்.

## குறிப்பிடத்தக்க திரைப்படங்கள்
* ரிக்சா மாமா
* சின்ன தம்பி
* கூடி வாழ்ந்தால் கோடி நன்மை
* நாட்டாமை

## நடித்த திரைப்படங்கள்
### தமிழ்த் திரைப்படங்கள்

## நடித்த தொலைக்காட்சி நாடகங்கள்
* நம்ம வீட்டு மகாலட்சுமி
* நந்தினி

## அரசியல்
### தி.மு.க.
2010 இல் தி.மு.க. கட்சியில் இணைந்து தேர்தல் பிரசாரம் செய்தார். 2014 இல்  தி.மு.க. விலிருந்து விலகுவதாக அறிவித்தார்.

### இந்திய தேசிய காங்கிரசு
பின்னர் 26 நவம்பர் 2014 அன்று காங்கிரஸ் தலைவர் சோனியா காந்தியைச் சந்தித்த பின்னர் காங்கிரஸ் கட்சியில் இணைந்தார்.

### பாரதிய ஜனதா கட்சி
பின்னர் 12 அக்டோபர், 2020இல் குஷ்பு காங்கிரஸ்லிருந்து விலகி பாஜகவில் இணைந்தார்.

## மேற்கோள்கள்

## வெளி இணைப்புகள்
* ” நான் தமிழ்நாட்டுக்கு வந்து 30 வருடங்கள் ஆயிடுச்சு!”- குஷ்பு -விகடன்
* From a glamour girl to a political mascot
*
* ருத்ராட்ச மாலையில் தாலி அணிந்திருந்த குஷ்பு: வழக்கு தொடர்ந்த இந்து மக்கள் கட்சி  

பகுப்பு:தமிழ்த் திரைப்பட நடிகைகள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய இறைமறுப்பாளர்கள்
பகுப்பு:இந்தியப் பெண்ணியவாதிகள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தொலைக்காட்சி தயாரிப்பாளர்கள்
ஹரிஹரன் (பாடகர்)

***ஹரிஹரன்*** (*Hariharan*) இந்தியத் திரைப்படப் பின்னணிப் பாடகராவார். இவர் கேரளாவிலுள்ள திருவனந்தபுரத்தைச் சேர்ந்தவர். தமிழ், தெலுங்கு, மலையாளம், இந்தி, மராத்தி ஆகிய மொழித் திரைப்படங்களில் பின்னணி பாடியுள்ளார். கசல் பாடல்களைப் பாடுவதில் தேர்ச்சிப் பெற்ற இவர், *கலோனியல் கசினிஸ்* என்ற இசைக் குழுவின் உறுப்பினர். லெஸ்லி லூயிசும் ஹரிஹரனும் சேர்ந்து நடத்தும் இக்குழுவினால் பல தனிப் பாடல் தொகுப்புகளை வெளியிட்டுள்ளனர். 2009இல் மோதி விளையாடு என்ற தமிழ்ப்படத்திற்குப் பின்னணி இசையும் அமைத்துள்ளனர்.

## அறிமுகம்
இவர் 1992 ஆம் ஆண்டு ஏ. ஆர். ரகுமான் மூலம் தமிழ்த் திரைப்பட உலகில் அறிமுகம் செய்யபட்டார். இவர் ரோஜா என்ற திரைப்படத்தில் "தமிழா தமிழா நாளை" என்ற பாடல் பாடினார். இத்திரைப்படம் ஏ. ஆர். ரகுமானுக்கும்  அறிமுகப் படம்.

## மேற்கோள்கள்

## வெளி இணைப்புகள்

*
*Sai, Veejay (4 October 2012) Success… on his terms. தி இந்து

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்
இழைய வளர்ப்பு

**இழைய வளர்ப்பு** என்பது உயிரணு அல்லது இழையமானது உயிரினத்திலிருந்து தனிமைப்படுத்தப்பட்டு வளர்த்தெடுக்கப்படும் ஒரு முறையாகும். இவ்வாறான தொழில்நுட்பத்திற்கு ஒரு திரவ, அல்லது பகுதி-திண்ம அல்லது திண்ம வளர்ப்பூடகம் ஒன்று அவசியமாகின்றது. இந்த வளர்ப்பூடகமானது மரக்கறி, இறைச்சி வகைகளிலிருந்து தயாரிக்கப்படும் குழம்பு போன்ற பதார்த்தமாகவோ (broth), அல்லது கடற்பாசியிலிருந்து பெறப்படும் அகார் அல்லது ஏகார் போன்ற பதார்த்தமாகவோ இருக்கும். வளர்க்கப்பட வேண்டிய உயிரணு அல்லது இழையத்தின் வளர்ச்சிக்கு தேவையான பதார்த்தங்களை இந்த வளர்ப்பூடகம் வழங்கக் கூடியதாக இருக்க வேண்டும்.
இழையவளர்ப்பு, 'உயிரணு வளர்ப்பு' ஆகிய ஒரு சொற்களும் ஒன்றுக்கொன்று மாற்றீடாகப் பயன்படுத்தப்பட்டு வருகின்றன. பொதுவாக இழைய வளர்ப்பு என்பது ஒரு பல்கல உயிரினத்திலிருந்து பெறப்படும் இழையம் ஒன்றின் கலங்களை செயற்கைக் கல முறையில் பெருக்கம் செய்தல் ஆகும்.

## மேற்கோள்கள்

பகுப்பு:உயிரித் தொழினுட்பம்
பகுப்பு:இழையவியல்
லைலத்துல் கத்ர்

லைலத்துல் கத்ர் என்பதன் பொருள் கண்ணியமிக்க இரவு என்பதாகும். அந்த ஓர் இரவு ஆயிரம் மாதங்களை விட சிறப்புத் தகுதி பெற்றுள்ளதாக திருக்குர்ஆன் கூறுகிறது.

**"**நிச்சயமாக நாம் அதை (குர்ஆனை) கண்ணியமிக்க (லைலதுல் கத்ர்) இரவில் இறக்கினோம். மேலும் கண்ணிய மிக்க இரவு என்ன என்பதை உமக்கு அறிவித்தது எது? அதில் மலக்குகளும், (ஜிப்ரீல் எனும்) ஆன்மாவும் தன் இறைவனின் கட்டளையின் படி (நடைபெற வேண்டிய) சகல காரியங்களுடன் இறங்குகின்றனர். சாந்தி (நிலவியிருக்கும்). அது விடியற்காலை உதயமாகும் வரை இருக்கும். (திருக்குர்ஆன் 97 : 1-5)**"**

திருக்குர்ஆன் அருளப்பட்ட இரவு ஆயிரம் மாதங்களை விட சிறந்தது என்று இங்கே அல்லாஹ் கூறுகிறான். மேலே நாம் குறிப்பிட்ட வசனத்தில் ரமளான் மாதத்தில்தான் திருக்குர்ஆன் அருளப்பட்டது எனவும் இறைவன் கூறுகிறான். அந்த ஓர் இரவு நிச்சயம் ரமளான் மாதத்தில் தான் அமைந்துள்ளது என்பதை இதிலிருந்து அறியலாம்.

அந்த இரவு ரமளானின் கடைசிப் பத்து நாட்களில் வரும் ஒற்றையான இரவுகளில் அமைந்திருக்கும் என்று முஹம்மது நபி(ஸல்) அவர்கள் அறிவுறுத்தியுள்ளார்கள். அவ்விரவில் பாக்கியமும், அதிக நன்மையும், சிறப்பும் இருப்பதால் இந்த இரவு அருள்பாலிக்கப்பட்ட இரவு என்று அல்லாஹ் அல் குர்ஆனில் சிறப்பித்துக் கூறுகினறான். அந்த இரவில் மலக்குகள் நன்மைகள், அருட்பாக்கியங்கள், சிறப்புகள் ஆகியவற்றைக் கொண்டு பூமியில் இறங்குகின்றார்கள். அந்தச் சிறப்பு வைகறை உதயமாகும் வரையிலும் இருக்கும் என்று அருள்மறையாம் திருமறை குர்ஆன் சான்று பகர்கின்றது.

லைலத்துர் கத்ர் என்பது 27 வது இரவு மட்டுமே என்கின்ற தவறான கருத்து இந்தியத் துணைக்கண்டத்திலும் இன்னும் சில நாடுகளிலும் பரவலாக நிலவுகிறது. இதனைப் பற்றிய ஹதீஸ்:

''எனக்கு லைலத்துல் கத்ர் இரவு காண்பிக்கப்பட்டது. பின்னர் அது எனக்கு மறக்கடிக்கப்பட்டுவிட்டது. எனவே நீங்கள் கடைசி பத்து நாட்களின் ஒற்றைப்படை இரவுகளில் அதை தேடுங்கள்! அறிவிப்பவர்: உபாதா பின் ஸாமித்(ரலி) நூல்கள்: புகாரி, முஸ்லிம்

## மேற்கோள்கள்
சத்தியமார்க்கம்.காம் 

பகுப்பு:இசுலாம்
சிலம்பரசன்

**சிலம்பரசன்** (*Silambarasan*) (பிறப்பு 3 பிப்ரவரி 1983), சிம்பு அல்லது தனது பெயரின் முதலெழுத்தான எஸ்.டி.ஆர். மற்றும் லிட்டில் சூப்பர் ஸ்டார் என அழைக்கப்படும் இவர் தமிழ்த் திரையுலகின் முன்னணி நடிகர்களில் ஒருவரான டி. ராஜேந்தரின் மகனாவார். இவர் தனது தந்தை இயக்கிய படங்களில் குழந்தை நட்சத்திரமாக நடித்ததன் மூலம் தனது நடிப்பு வாழ்க்கையைத் தொடங்கினார். 2002இல் முதல் முறையாக விஜய டி. ராஜேந்தர் இயக்கிய காதல் அழிவதில்லை திரைப்படத்தின் மூலமாக நாயகனாக அறிமுகமானார். 2006ஆம் ஆண்டு தமிழக அரசு இவருக்குக் கலைமாமணி விருதைக்  கொடுத்துக் கௌரவித்துள்ளது.

முதன்மையாக தனது வெளிப்படையான தன்மை காரணமாக சிலம்பரசன் பல சர்ச்சைகளுக்கு உட்பட்டுள்ளார்.

## சொந்த வாழ்க்கை
சிலம்பரசன் 1983 ஆம் ஆண்டு பிப்ரவரி 3 ஆம் தேதி தமிழ்நாட்டில் உள்ள சென்னையில் டி. ராஜேந்தர் மற்றும் உஷா ராஜேந்தர் ஆகியோருக்கு மூத்த மகனாகப் பிறந்தார். இவருக்கு குறளரசன் என்ற தம்பியும் இலக்கியா என்ற சகோதரியும் உள்ளனர். சிறு வயதிலிருந்தே, இவர் சிவன் மீது தீவிர பக்தி கொண்டவராக உள்ளார்.

சிலம்பரசன் சென்னை, டான் போஸ்கோ மெட்ரிக் மேல்நிலைப் பள்ளியில் படித்தார். பின்னர் சென்னை, இலயோலா கல்லூரியில் படித்தார்.

## விருதுகள்

;பெருமை:
* கலைமாமணி விருது தமிழ்நாடு அரசு (2006)

;விருதுகள்:
* ஐடிஎப்ஏ சிறந்த விருது - வானம் (2011)
* சிறந்த நடிகருக்கான எடிசன் விருது- விண்ணைத்தாண்டி வருவாயா (2010)
* *பிக் எப்எம்* தமிழ் பொழுதுபோக்கு விருதுகள்&nbsp;– சிறந்த பொழுதுபோக்குனருக்கான விருது விண்ணைத்தாண்டி வருவாயா (2010)
* இசையருவி தமிழ் இசை விருது - *வேர் இஸ் த பார்ட்டி* - சிலம்பாட்டம் (2009)
* இசையருவி தமிழ் இசை விருது - சிறந்த நடனக் கலைஞர் - சிலம்பாட்டம் (2009)

;பரிந்துரைகள்:
*விஜய் விருதுகள் (சிறந்த நடிகர்) - விண்ணைத்தாண்டி வருவாயா (2010)
*சிறந்த தமிழ் நடிகருக்கான பிலிம்பேர் விருது , விண்ணைத்தாண்டி வருவாயா (2010)

## நடித்த திரைப்படங்கள்

## மேற்கோள்கள்

## வெளி இணைப்புகள்

* 

பகுப்பு:தமிழ்த் திரைப்பட நடிகர்கள்
பகுப்பு:1983 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னை நடிகர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பட்டியாலா

**பட்டியாலா** இந்தியாவின் பஞ்சாப் மாநிலத்தில் உள்ள ஒரு நகரம் ஆகும். பட்டியாலா இந்திய விடுதலைக்கு முன் பிரித்தானியர் ஆட்சிக்கு அடங்கிய மன்னர் ஆட்சிப் பகுதியாக விளங்கியது. பஞ்சாப் மாநிலத்தின் தென்மேற்குப் பகுதியில் அமைந்துள்ள இந்த நகரம்  29°49’, 30°47’ ஆகிய வட நிலநேர்க்கோடுகளுக்கு இடையிலும், 75°58’, 76°54' ஆகிய கிழக்கு நிலநிரைக்கோடுகளுக்கு இடையிலும் அமைந்துள்ளது. இதே பெயருள்ள பாட்டியாலா மாவட்டத்தின் நிர்வாகத் தலைநகரமுமாகும்.  *கிலா முபாரக்* என்ற கோட்டையைச் சுற்றி இந்த நகரம் அமைந்துள்ளது. பழைய பஞ்சாப் மாகாணத்தில் சித்து வம்சத்தினரால் ஆளப்பட்ட பட்டியாலா அரசின் தலைநகராகவும் இருந்தது. 

1763ஆம் ஆண்டு *பாபா ஆலா சிங்* என்ற படைத்தலைவரால் கட்டப்பட்டது. *பட்டியாலா* என்பது பாபா ஆலா சிங்குக்கு உரித்தான பட்டி (நிலம்) என்னும் பொருள் கொண்டது. 

இங்குள்ள மக்கள் அணியும் பாரம்பர்யமிக்க தலைப்பாக்கட்டு  *பரன்டா*, *சல்வார்* (பெண்கள் அணியும் ஆடை), *ஜூத்தி* (ஒருவகை காலணி) ஆகியவை தனிப்பெருமை பெற்றவை. மதுவகைகளை அளக்கும் பாட்டியாலா அளவும் (பாட்டியாலா பெக்) தனிச்சிறப்பானது .

இந்தியாவின் முதல்  விண்ணோடி, ராகேஷ் சர்மா, பாட்டியாலாவில் பிறந்தவர்.

## மேற்கோள்கள்

## வெளியிணைப்புகள்

*பாட்டியாலாவின் அலுவல்முறை இணையதளம்
*Official Website of Media 
*Facebook fan page of Patialvis
*Website of international shayri/poetry 
*Volunteer in Patiala with Local NGO's 

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:பாட்டியாலா மாவட்டம்
இலங்கை அரசமைப்புச் சட்டத்தின் பதினெட்டாவது திருத்தம்

**இலங்கை அரசமைப்புச் சட்டத்தின் பதினெட்டாவது திருத்தம்** (*Eighteenth Amendment (18) to the Constitution of Sri Lanka*) என்பது இலங்கை சனாதிபதியின் நிறைவேற்றதிகாரங்களை மேலும் அதிகரிக்கும் பொருட்டு மகிந்த ராசபக்சவின் தலைமையிலான அரசினால் 2010 செப்டெம்பர் 9 அன்று இலங்கை நாடாளுமன்றத்தில் அரசமைப்புச் சட்டத்திற்கு நிறைவேற்றப்பட்ட ஒரு திருத்தச் சட்டம் ஆகும்.

இந்த அரசியல் சீர்திருத்தம் மூலம் அரச அதிபர் தேர்தலில் இரண்டு முறை மட்டுமே ஒருவர் போட்டியிடாலாம் என்ற நிலை நீக்கப்பட்டு ஒருவர் எத்தனை தடவையும் போட்டியிடும் அனுமதி வழங்கப்படும். இதேவேளை சுயாதீன ஆணைக்குழுக்கள் இந்ந திருத்தம் மூலம் அரச அதிபரின் கட்டுப்பாட்டிற்குள் வருகின்றது. மேலும் தேர்தல் ஆணையாளரின் அதிகாரங்கள் மட்டுப்படுத்தப்படுவதுடன் அரச சொத்துக்களை தேர்த்தல் பிரச்சாரத்திற்குப் பயன்படுத்துவதை கட்டுப்படுத்தும் உரிமையையும் தேர்தல் ஆணையாளர் இழக்கின்றார். தேர்தல் காலங்களில் தனியார் ஊடங்கள் செயற்படுவதற்கான விசேட கட்டுப்பாட்டு முறையும் இந்த அரசியலமைப்பு சீர்திருத்தம் மூலம் அறிமுகப்படுத்தப்படும் என்றும் அறிவிக்கப்பட்டுள்ளது.

இலங்கையின் தற்போதைய அதிபர் மகிந்த இராசபக்ச எதிர் கட்சி சிறந்த ஒரு வேட்பாளரை தேர்தலில் நிறுத்தும் வரை தான் தொடர்ந்தும் தேர்தலில் போட்டியிடப் போவதாக அறிவித்துள்ளார்.

## மூன்றில் இரண்டு பங்கு ஆதரவு
இந்த அரசியலமைப்புச் சீர்திருத்தத்தை நிறைவேற்ற நாடாளுமன்றத்தில் மூன்றில் இரண்டு பங்கு ஆதரவு தேவை என உச்ச நீதிமன்றம் அறிவித்துள்ளது. நாடாளுமன்றத்தில் மூன்றில் இரண்டு பங்கு ஆதரவை பெற்றால் மட்டும் போதும் என்றும் பொது சன வாக்கெடுப்பு தேவையில்லை என்றும் உச்ச நீதிமன்றம் அறிவித்தது. ஆயினும் ஏற்கனவே மகிந்த இராசபக்ச தலமையிலான அரசிற்கு மூன்றில் இரண்டு பங்கு ஆசனங்கள் இருந்தமை குறிப்பிடத்தக்கது. இதேவேளை எதிர்க்கட்சியைச் சேர்ந்த நாடாளுமன்ற உறுப்பினர் சிலரும் தமது ஆதரவை சீர்திருத்தத்திற்கு வழங்கினர்.

பிரதான எதிர்க்கட்சியான ஐக்கிய தேசியக் கட்சி உட்பட தமிழ் தேசியக்கூட்டமைபு, மக்கள் விடுதலை முன்ணனி போன்றவை தமது எதிர்ப்பை இந்த சீர்திருத்தத்திற்கு தெரிவித்துள்ளனர்.

9 செப்டெம்பர், 2010 இல் இலங்கைப் நாடாளுமன்றத்தில் இந்த அரசியல் சீர்த்திருத்தம் 161 ஆதரவு வாக்குகளினால் நிறைவேற்றப்பட்டது. 17 எதிர் வாக்குகள் இந்த சீர்திருத்தத்திற்கு எதிராக செலுத்தப்பட்டது. பிரதான எதிர்க்கட்சியான ஐக்கிய தேசியக் கட்சி இந்த வாக்கெடுப்பில் பங்கெடுக்காமல் வெளிநடப்புச் செய்தது.

## எதிர்ப்பு
இந்த அரசியல் அமைப்பிற்கு பிரதான எதிர்கட்டசி உட்பட பல கட்சிகள் எதிர்ப்புத் தெரிவித்தனர். ஆயினும் இலங்கை அதிபர் மகிந்த இராசபக்சவின் ஆதரவாளர்கள் சீர்த்திருத்தம் நிறைவேறிய தினம் பட்டாசு கொழுத்தி தமது மகிழ்ச்சியை வெளிப்படுத்தினர்.

கொங் கொங்கை தளமாகக் கொண்டுள்ள மனித உரிமைகள் நிறுவனம் ஒன்று இந்த அரசியல் சீர்திருத்தம் மூலம் இலங்கையின் சுதந்திரமான சனநாயகம் முடிவிற்கு வரும் என்று கவலை வெளியிட்டுள்ளது.

## உசாத்துணை


பகுப்பு:இலங்கையின் அரசியலமைப்புச் சட்டங்கள்
ஏர்டெல்

**பாரதி ஏர்டெல் லிமிட்டெட்**  (சரியான ஒலிப்பு: பாரதி ஏர்ட்டெல்) (, ) முந்தைய பெயர் பாரதி டெலி வென்ச்சர்சு லிமிடட் (*BTVL*) 20 நாடுகளில் தொலைத்தொடர்புச் சேவை வழங்கும் ஓர் இந்தியத் தனியார் நிறுவனம் ஆகும். இந்தியாவில் 264 மில்லியனுக்கும் மேற்பட்ட வாடிக்கையாளர்களை கொண்டுள்ள `பாரதி ஏர்டெல்` இந்தியாவில் மிகப்பெரிய தொலைத்தொடர்பு நிறுவனமாகும். 
ஒரே நாட்டில் அதிக வாடிக்கையாளர்களை கொண்டுள்ள வகையில் உலக அளவில் 3ஆவது இடத்திலும் 300 மில்லியன் வாடிக்கையாளர்களுடன் உலகின் 4ஆவது பெரிய நிறுவனமாகவும் உள்ளது.

## வழங்கும் சேவைகள்
* குரல் அழைப்புகள்
* குறுஞ்செய்தி
* நகர்பேசி இணையம்
* மதிப்புக்௬ட்டுச் சேவைகள்

## சேவை வழங்கும் நாடுகள்
**[[இந்திய_துணைக்கண்டம்|இந்திய துணைக்கண்டத்தில்]] பின் வரும் 3 நாடுகளில் செயல்படுகிறது.**
 வங்காளதேசம்
 இந்தியா
 இலங்கை

**[[ஆப்பிரிக்கா|ஆப்பிரிக்க கண்டத்தில்]] பின் வரும் 16 நாடுகளில் செயல்படுகிறது.**

புர்கினா ஃபாசோ
 சாட்
காங்கோ மக்களாட்சி குடியரசு
காங்கோ குடியரசு
காபொன்
கானா
கென்யா 
மடகாஸ்கர்
 மலாவி
நைஜர்
நைஜீரியா
சிஷெல்ஸ்
சியேரா லியோனி
தான்சானியா
உகண்டா
சாம்பியா

## மேற்கோள்கள்

## சந்தாதாரர் விபரம்
**மெட்ரோ நகரங்கள்.** 
சென்னை - 2,704,067
டெல்லி- 6,204,025
மும்பை - 3,066,905
கொல்கத்தா - 2,821,065
**"A" வட்டம்**
ஆந்திரப் பிரதேசம் - 13,547,616
குஜராத் - 5,760,204
கர்நாடகம் - 13,209,270
மகாராட்டிரம் - 6,701,424
தமிழ்நாடு - 8,423,702
**"B" வட்டம்**
அரியானா - 1,554,034
கேரளா - 3,185,876
மத்தியப்பிரதேசம் - 7,202,200
பஞ்சாப் - 4,921,266
ராஜஸ்தான் - 10,802,138
உத்திரப்பிரதேசம்(கிழக்கு) - 9,671,973
உத்திரப்பிரதேசம் (மேற்கு) - 4,317,918
மேற்கு வங்காளம் - 6,001,669,
**"C" வட்டம்**
அஸ்ஸாம் - 2,570,283
பீகார் - 9,652,206
இமாச்சலப்பிரதேசம் - 1,346,666
சம்மு காசுமீர் - 1,976,568
வடகிழக்கு மாநிலங்கள் - 1,538,853
ஒரிஸ்ஸா- 4,373,802

## இவற்றையும் காணவும்
*எயார்டெல் (இலங்கை)

பகுப்பு:இந்திய தொலைதொடர்பு நிறுவனங்கள்
பகுப்பு:1995 நிறுவனங்கள்
பகுப்பு:நிப்டி_50_நிறுவனங்கள்
மடப்புரம் (திருநெல்வேலி)

**மடப்புரம்** என்பது திருநெல்வேலி மாவட்டம், இராதாபுரம் வட்டம் அச்சம்பாடு பஞ்சாயத்தில் அமைந்துள்ளது. இவ்வூரில் உள்ள ஸ்ரீநிவாச பெருமாள் கோவில் மிகப் பழமையானது. இது இராதாபுரம் சட்டமன்றத் தொகுதிக்கும், திருநெல்வேலி நாடாளுமன்ற தொகுதிக்கும் உட்பட்டது.

## அமைவிடம்
வள்ளியூர் - திருசெந்தூர் மாநில நெடுஞ்சாலையில் (SH-93) வள்ளியூரிலிருந்து 4 கி.மீ தூரத்தில் உள்ளது.

பகுப்பு:திருநெல்வேலி மாவட்டத்திலுள்ள கிராமங்கள்
நீர்நிலவியல்

**நீர்நிலவியல்** என்பது பூமியின் மேலோட்டில் (Earth Crust), பொதுவாக நிலத்தடிநீர்நிறை (acquifer) பகுதியில் காணப்படும் மண், பாறைகளினூடான, நிலத்தடிநீரின் (Groundwater)பரவலையும் அசைவையும் பற்றிய நிலவியல் அறிவாகும். நீர்நிலவியலானது நிலம் (மண்), நீர், இயற்கை, சமூகம் ஆகியவற்றுக்கிடையில் காணப்படும் வேதியியல், இயற்பியல், உயிரியல். மேலும் சட்டம் சார்ந்த இடைத்தாக்கங்களை உள்ளடக்கியதாகும். நிலத்தடிநீருக்கும், நிலவியலுக்குமான இடைத்தொடர்பு ஓரளவு சிக்கலான ஒன்றாகும். நிலஉருவவியலின்படி உயரத்திலிருந்து, தாழ்நிலம் நோக்கி அசைவதற்குப் பதிலாக, அமுக்கம் கூடிய இடத்திலிருந்து, குறைந்த இடத்துக்கு, அமுக்க வேறுபாட்டின் அடிப்படையிலேயே அசையும்.

பகுப்பு:நிலவியல்
சகீலா

**சகீலா** (பிறப்பு: சனவரி 1977) குணசித்திர வேடங்களிலும், நகைச்சுவை வேடங்களிலும் நடிக்கும் இந்திய நடிகையாவார். 15வது வயதில் ப்ளே கேள்ஸ் என்ற படத்தில் துணை நடிகையாக அறிமுகமானார். இவர் பாலுணர்வுக் கிளர்ச்சியத் திரைப்பட நடிகையுமாவார்.

## திரை வாழ்க்கை

மலையாளத் திரைப்படமான ப்ளே கேள்ஸ் திரைப்படம் மூலம் துணை நடிகையாக அறிமுகமானார். இந்தப் படத்தில் நடிகை சில்க் பிரதான கதாபாத்திரமாக நடித்தார். இவர் நடிப்பில் வெளிவந்த கிணரத்தும்பிகள் எனும் மலையாளப்படம் பெரும் வெற்றி பெற்றது. மலையாளப் படங்களில் பெரிதும் பேசப்பட்ட இவர் 110க்கும் மேற்பட்ட தமிழ், மலையாளம், தெலுங்கு, கன்னடம், இந்தி படங்களில் நடித்துள்ளார்.

மறுமலர்ச்சி திரைப்படத்தில் விவேக்கிற்கு ஜோடியாக நடித்துள்ளார்.

குணசித்திர வேடங்களிலும் நகைச்சுவை வேடங்களிலும் நிறைய தமிழ், தெலுங்கு படங்களில் நடித்துள்ளார். ஜெயம், அழகிய தமிழ்மகன், பாஸ் என்கிற பாஸ்கரன் போன்ற தமிழ்ப் படங்களில் நகைச்சுவை கதாபாத்திரத்தில் நடித்துள்ளார்.

இவரை திரையுலகத்தினர் "சைக்லோன்" "லேடி லால்” என்ற பெயர்களில் அழைக்கின்றார்கள்.

## திரைப்படங்கள்

## மேற்கோள்கள்


## வெளி இணைப்புகள்
* 

பகுப்பு:மலையாளத் திரைப்பட நடிகைகள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1971 பிறப்புகள்
பகுப்பு:இந்திய நடிகைகள்
பகுப்பு:நெல்லூர் மாவட்ட நபர்கள்
தாழ்த்தப்பட்டோர் முன்னேற்றக் கழகம்

**தாழ்த்தப்பட்டோர் முன்னேற்றக் கழகம்** (*Thazhthapattor Munnetra Kazhagam*) 1974-77 காலகட்டத்தில் தமிழகத்தில் செயல்பட்ட ஒரு அரசியல் கட்சியாகும். திராவிட முன்னேற்றக் கழகத்தின் முக்கிய தலைவர்களில் ஒருவரான சத்தியவாணி முத்துவால் இக்கட்சி தொடங்கி நடத்தப்பட்டது. சத்தியவாணி முத்து திமுகவின் ஆதிதிராவிடர்களின் முகமாக கருதப்பட்டவர். 1967 மற்றும் 1971 சட்டமன்றத் தேர்தல்களில் போட்டியிட்டு, வெற்றி பெற்று கா. ந. அண்ணாதுரை மற்றும் மு. கருணாநிதி அமைச்சரவைகளில் ஹரிஜனர் நல அமைச்சராகப் பணியாற்றினார். 1972 ஆம் ஆண்டு கருணாநிதியுடன் ஏற்பட்ட கருத்து வேறுபாட்டால், திமுகவிலிருந்து வெளியேறி தாழ்த்தப்பட்டோர் முன்னேற்றக் கழகத்தைத் தொடங்கினார். அண்ணாதுரையின் மரணத்துக்குப்பின் திமுகவில் ஆதிதிராவிடர்களின் நலன் பற்றி கவனிப்பாரில்லை என்று கருணாநிதி மீது குற்றம் சாட்டினார். 1977இல் இரா. நெடுஞ்செழியன், க. இராசாராம், ப. உ. சண்முகம், செ. மாதவன் போன்ற தலைவர்களும், திமுகவிலிருந்து வெளியேறி "மக்கள் திராவிட முன்னேற்றக் கழகம்" என்ற கட்சியைத் தொடங்கினர். சிறிது காலத்துக்கு இக்கட்சி சத்தியவாணி முத்துவின் கட்சியுடன் இணைந்து செயல்பட்டது. ஆனால் 1977 சட்டமன்றத் தேர்தல் அறிவிக்கப்பட்ட போது சத்தியவாணி தனது கட்சியைக் கலைத்து விட்டு எம். ஜி. ராமச்சந்திரனின், அண்ணா திராவிட முன்னேற்றக் கழகத்தில் இணைந்து விட்டார். 1977 தேர்தலில் அதிமுக வேட்பாளராக உளுந்தூர்பேட்டை சட்டமன்றத் தொகுதியில் போட்டியிட்டு தோல்வியடைந்தார். தேர்தல் முடிந்து சிறிது காலத்தில் நெடுஞ்செழியனும், அதிமுகவில் இணைந்து விட்டார்.

 
## மேற்கோள்கள்

பகுப்பு:தமிழ்நாட்டில் இல்லாதுபோன அரசியல் கட்சிகள்
மக்கள் திராவிட முன்னேற்றக் கழகம்

**மக்கள் திராவிட முன்னேற்றக் கழகம்** (Makkal Dravida Munnetra Kazhagam) 1977ஆம் ஆண்டு தி.மு.க.வில் இருந்து பிரிந்து வி. ஆர். நெடுஞ்செழியன் மற்றும் க. இராசாராம் ஆகியோர் இணைந்து இந்தக் கட்சியைத் தொடங்கினர்.      
## கட்சி தொடக்கம்
அண்ணாதுரை 1969 பிப்ரவரி 3ஆம் நாள் மறைந்ததை அடுத்து, அண்ணா அடக்கம் செய்யப்பட்ட மறுநாளே தி.மு.க சார்பில் அடுத்த முதல்வர் யார் என்பதில் கருணாநிதிக்கும், இரா. நெடுஞ்செழியனுக்கும் இடையே கடும் போட்டி ஏற்பட்டது. பெரியார் தலையிட்டு சமரசம் ஏற்படுத்தி கருணாநிதியை போட்டியின்றி முதல்வராக்க முயற்சி செய்தும் நெடுஞ்செழியன் சம்மதிக்கவில்லை. பின்னர்  கருணாநிதி சட்டமன்றக் கட்சித் தலைவராகத் தேர்ந்தெடுக்கப்பட்டதும் நெடுஞ்செழியன் அமைச்சரவையில் இருந்து விலகிக்கொண்டார். மு. கருணாநிதி, தமிழ்நாட்டு முதல்வர் பொறுப்பை ஏற்றுக் கொண்டார்.

1969- சூலை மாதத்தில் மு. கருணாநிதி தி.மு.க. தலைவராகவும், இரா. நெடுஞ்செழியன் பொதுச்செயலராகவும் தேர்வுசெய்யப்பட்டனர்.1977 இந்தியப் பொதுத் தேர்தலில் அதிமுக தலைமையிலான கூட்டணி 39 இடங்களில் 34 இடங்களை வென்றது.பொதுச்செயலாளர் நெடுஞ்செழியன்,ராசராம், மாதவன் , ப. உ.சண்முகம்  போன்ற கட்சியின் முக்கிய பிரமுகர்கள், பொதுத்தேர்தலில் திமுகவின் தோல்விக்கு கருணாநிதியைக் குற்றம்சாட்டி விட்டு, கருணாநிதி கட்சித் தலைவர் பதவியை ராஜினாமா செய்ய வேண்டும் என்று வலியுறுத்தினர்.மேலும் "மக்கள் திராவிட முன்னேற்றக் கழகம்" என்ற அமைப்பை உருவாக்கினர்.மக்கள் திமுகவின் 
பொதுச்செயலாளராக நெடுஞ்செழியனும், துணை பொதுச் செயலாளராக ராசராமும் இருந்தனர்.

## தேர்தலில் போட்டி
1977ஆம் ஆண்டுத் சட்டமன்றத் தேர்தலில் அ.தி.மு.க. அமைத்த கூட்டணியில், மக்கள் தி.மு.க. இடம்பெற்றது.        
## கட்சி கலைப்பு
சட்டசபை தேர்தலில் அதிமுக வென்ற பிறகு கட்சியை அதிமுகவிடம் இனணத்தனர்.

பகுப்பு:தமிழ்நாட்டில் இல்லாதுபோன அரசியல் கட்சிகள்
தமிழ்நாட்டில் இந்திய நாடாளுமன்றத் தேர்தல், 1991

இந்தியக் குடியரசின் பத்தாவது **[[இந்திய நாடாளுமன்றம்|நாடாளுமன்றத் தேர்தல்]] [[தமிழ்நாடு|தமிழ்நாட்டில்]] 1991** ஆம் ஆண்டு மே-ஜூன் மாதங்களில் நடை பெற்றது. அஇஅதிமுக-இந்திய தேசிய காங்கிரசு கூட்டணி 39 இடங்களை வென்று முதலிடத்தில் வந்தது.

## பின்புலம்

1991ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன

## முடிவுகள்

## தமிழக அமைச்சர்கள்
இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:

### ஆய அமைச்சர்கள்

### இணை அமைச்சர்கள்

## மேலும் காண்க
*இந்தியப் பொதுத் தேர்தல், 1991

## மேற்கோள்கள்

*Indian general election, 10th Lok Sabha 

## வெளி இணைப்புகள்
* சிஎன்என்-ஐபிஎன் தேர்தல் முடிவுகள் 

பகுப்பு:1991 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1991 நிகழ்வுகள்
ரமணா (2002 திரைப்படம்)

***ரமணா*** (*Ramanaa*) என்பது 2002ஆம் ஆண்டு வெளியான இந்தியத் தமிழ் மொழி விழிப்புணர்வு அதிரடித் திரைப்படம். இந்தப் படத்தை ஏ. ஆர். முருகதாஸ் எழுதி இயக்கியுள்ளார். இதில் விஜயகாந்த், சிம்ரன் (முக்கியமான சிறப்புத் தோற்றத்தில்) ஆஷிமா பல்லா ஆகியோர் முக்கியக் கதாபாத்திரத்தில் நடித்துள்ளனர். பல்வேறு அரசு அலுவலகங்களில் பணிபுரியும் தனது முன்னாள் மாணவர்களின் உதவியுடன் ஊழலை முற்றிலுமாக ஒழிக்க முடிவு செய்யும் ரமணா என்ற மனிதனைப் பற்றிய படம். இத்திரைப்படம் 4 நவம்பர் 2002 அன்று வெளியிடப்பட்டது. இது விமர்சகர்களிடமிருந்து நேர்மறையான விமர்சனங்களைப் பெற்றது. இத்திரைப்படம் சிறந்த திரைப்படத்திற்காக தேர்வு செய்யப்பட்டு 2002ஆம் ஆண்டு தமிழ்நாடு மாநில திரைப்பட விருதினைப் பெற்றது. மேலும் ஏ. ஆர். முருகதாஸ் சிறந்த உரையாடல் எழுத்தாளருக்கான தமிழ்நாடு மாநில திரைப்பட விருதை வென்றார். இப்படம் 2015-இல் இந்தியில் மார் மித்தேங்கே 3 என்ற பெயரில் மொழிமாற்றம் செய்யப்பட்டு வெளியிடப்பட்டது. மேலும் தெலுங்கில் தாகூர் எனவும் கன்னடத்தில் விஷ்ணு சேனா எனவும் வங்காள மொழியில் வார்னிங் எனவும் இந்தி மொழியில் கப்பர் இஸ்‌ பேக் என மறு உருவாக்கம் செய்யப்பட்டது.

## நடிகர்கள்
* விஜயகாந்த் - ரமணா
* சிம்ரன் (சிறப்புத் தோற்றம்)
* யூகி சேது - நாராயணன்
* ரியாஸ் கான் - ரிதீஸ்
* இரவிச்சந்திரன்
* ராஜேஷ்
* முகேஷ் ரிசி - ஜலந்தர் சிங்
* கலைராணி

## விருதுகள்
* 2002 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) பெற்றது.

## மேற்கோள்கள்

பகுப்பு:2002 தமிழ்த் திரைப்படங்கள்‎
பகுப்பு:ஏ. ஆர். முருகதாஸ் இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
வல்லரசு (திரைப்படம்)

**வல்லரசு** (*Vallarasu*) விஜயகாந்த் நடிப்பில் 2000 ஆம் ஆண்டில் ஏப்ரல் மாதம் 14 ஆம் தேதியன்று வெளிவந்த தமிழ்த் திரைப்படம் ஆகும். இப்படத்தை என். மகாராஜன் இயக்கினார். கமிசனர் நரசிம்ம நாயுடு என்ற பெயரில் தெலுங்கில் ஒலிப்பதிவு செய்யப்பட்டது.

## மேற்கோள்கள்

## வெளி இணைப்புகள்
* 

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
சொக்கத்தங்கம்

**''சொக்கத்தங்கம்'' ** (*Chokka Thangam*) 2003-இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தை பாக்யராஜ் எழுதி இயக்கினார். ஜி.வி  நிறுவனம் சார்பில் ஜி.வெங்கடேஸ்வரன் தயாரித்தார்.இத்திரைப்படத்திற்கு தேவா இசையமைத்திருந்தார். விஜயகாந்த், சௌந்தர்யா, பிரகாஷ் ராஜ்,  கவுண்டமணி, செந்தில், உமா ஆகியோர் முக்கியக் கதாபாத்திரத்தில் நடித்திருந்தனர்.

## நடிகர், நடிகையர்
* விஜயகாந்த்
* சௌந்தர்யா
* பிரகாஷ் ராஜ்
* கவுண்டமணி
* செந்தில்
* உமா

## பாடல்கள்
இத்திரைப்படத்திற்கு தேவா இசையமைத்திருந்தார்.

## வெளியீடு
இத்திரைப்படம் 2003 சனவரி 15 அன்று திரையரங்குகளில் வெளியானது.

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
தோற்றப்பாட்டியல்

**தோற்றப்பாட்டியல்** என்பது ஒரு மெய்யியல் இயக்கத்தைக் குறிக்கும். இது எட்மண்ட் குசேர்ல் என்பவர் 20 ஆம் நூற்றாண்டின் தொடக்க ஆண்டுகளில் இதனை உருவாக்கினார். பின்னர், செருமனியில் உள்ள கொட்டிஞென், மியூனிச் ஆகிய பல்கலைக்கழகங்களில், அவரும் அவரைப் பின்பற்றியவர்களும் இதை விரிவாக்கி வளர்த்தனர். இவ்வியக்கம் பின்னர் பிரான்சு, ஐக்கிய அமெரிக்கா ஆகிய நாடுகளுக்கும் பிற இடங்களுக்கும் பரவியது.

குசேர்லின் கருத்தாக்கத்தில், தோற்றப்பாட்டியல், முக்கியமாக உணர்வுநிலை அமைப்புகள் தொடர்பான முறைப்படியான எண்ண வெளிப்பாடு அதன் பகுப்பாய்வு என்பவற்றுடன் உணர்வுநிலைச் செயற்பாடுகளின்போது தோன்றும் தோற்றப்பாடுகளையும் கருத்தில் கொள்கிறது. தோற்றப்பாட்டியல், அறிவியல் அறிவையும் உள்ளடக்கிய மனித அறிவுக்கு உறுதியான அடிப்படியாக அமையக்கூடும் என்றும், அது மெய்யியலை ஒரு தீவிரமான அறிவியலாக நிலைப்படுத்தும் என்றும் குசேர்ல் நம்பினார்.

குசேர்லின் கருத்தாக்கத்தை அடிப்படையாகக்கொண்டு தோற்றப்பாட்டியல், அவரால் மட்டுமன்றி அவரது மாணவர்களான எடித் இசுட்டெயின் (Edith Stein), மார்ட்டின் எய்டெகர் (Martin Heidegger) என்போராலும், மக்சு இசுக்கெலர் (Paul Ricoeur), நிக்கொலாய் கார்ட்மான் (Nicolai Hartmann), மோரிசு மேர்லெயு-பொன்டி (Maurice Merleau-Ponty), யேன்-பவுல் சார்ட்ரே (Jean-Paul Sartre) போன்ற இருப்பியல்வாதிகளாலும், மெய்யியலாளர்களான பவுல் ரிக்கோயர் (Paul Ricoeur), எம்மானுவேல் லெவினாசு (Emmanuel Levinas) சமூகவியலாளர்கள் ஆல்பிரட் சுட்சு (Alfred Schütz), எரிக் வொயெகெலின் (Eric Voegelin) போன்றோராலும் வளர்த்தெடுக்கப்பட்டது.

## மேற்கோள்கள்

பகுப்பு:மெய்யியல்
மது பாலகிருஷ்ணன்

**மது பாலகிருஷ்ணன்** (*Madhu Balakrishnan* பிறப்பு:24 சூன் 1974) மலையாளம், தமிழ், தெலுங்கு, கன்னடம் ஆகிய மொழிகளில் பாடல்கள் பாடும் ஓர் இந்தியத் திரைப்படப் பாடகராவார்.

## வாழ்க்கை வரலாறு
மது பாலகிருஷ்ணன் கேரளத்தைச் சேர்ந்த கொச்சி மாமன்னரின் தலைநகராக இருந்த திருப்புனித்துறையில் பிறந்தவர். சென்னையில் உள்ள இந்திய இசை மற்றும் கலை அகாடமியில் இசையில் பட்டம் பெற்று அனைத்திந்திய வானொலி மற்றும் தூர்தர்சனில் தரப்படுத்தப்பட்ட கலைஞராக பணியாற்றியுள்ளார். இவருக்கு திவ்யா என்ற மனைவியும் மாதவன் என்ற மகனும் உள்ளனர். துடுப்பாட்ட வேகப்பந்து வீச்சாளர் ஸ்ரீசாந்த் இவரது மனைவியின் தமையனாவார்.

சிறுவயதில் ஸ்ரீதேவி மற்றும் சந்திரமனா நாராயணன் நம்பூதிரியிடம் கருநாடக இசைப் பயிற்சியைத் துவக்கிய மது சென்னையில் டி.வி.கோபாலகிருஷ்ணன், மணி கிருஷ்ணசாமி மற்றும் வேதவல்லி ஆகியோரிடம் மேற்பயிற்சி பெற்றார்.

## இசைப்பயணம்
2002 ஆம் ஆண்டு "வால்கண்ணாடி" என்ற மலையாளத் திரைப்படத்தில் இவரது "அம்மே அம்மே" என்ற பாடலுக்கு கேரள அரசு மாநில விருது கிடைத்தப்பிறகு புகழ் பெறத் துவங்கினார். இதனைத் தொடர்ந்து 90 மலையாளம், 65 கன்னடம், 45 தெலுங்கு மற்றும் 65 தமிழ்த் திரைப்படப் பாடல்களைப் பாடியுள்ளார். சமய வழிபாட்டுப் பாடல்கள் மற்றும் பிற திரையிசை தவிர்த்த பாடல்கள் கூடுதல் எண்ணிக்கையில் பாடியுள்ளார். அவற்றில் குறிப்பிடத்தக்கன சில : 
* "கொஞ்சநேரம் கொஞ்சும் நேரம்" - ஆஷா போன்சலேயுடன் (சந்திரமுகி)
* "கனாக் கண்டேனடி" (பார்த்திபன் கனவு)
* "குட்டநாடன் காயலிலே" (காழ்ச்ச- மலையாளம்)
* "கனாக் கண்டேனடி சாரதே" (ஆப்தமித்ரா - கன்னடம்)

2010 ஆம் ஆண்டு இளையராஜா இசையில் நான் கடவுள் திரைப்படத்திற்காக இவர் பாடிய "பிச்சைப் பாத்திரம் ஏந்தி வந்தேன்" என்ற பாட்டு மிர்ச்சி இசை விருது பெற்றுள்ளது. இளையராஜாவின் "திருவாசகம்" இசைக்கோப்பிலும் பாடியுள்ளார்.

## மேற்கோள்கள்

## வெளியிணைப்புகள்
*
*2006 சுவராலயா நடனம் இசை விழாவில்
*த இந்துவில் நேர்முகம் 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பௌத்த தமிழ் இலக்கியம்

**பௌத்த தமிழ் இலக்கியம்** என்பது பௌத்த சமயம் பற்றிய தமிழ் இலக்கியங்களை முதன்மையாகக் குறிக்கிறது. பெளத்தர்களால் எழுதப்பட்ட பிற தமிழ் இலக்கியங்களையும் இது சுட்டுவதுண்டு. சங்க காலம் தொடக்கம் தற்காலம் வரை பெளத்த தமிழ் இலக்கியங்கள் உண்டு. குண்டலகேசி, மணிமேகலை போன்ற பெரும் காப்பியங்கள் பெளத்த காப்பியங்கள் ஆகும். பெளத்தர்கள் அறம், நீதி, மெய்யியல், மொழியியல், மருத்துவம் போன்ற பல துறைகளில் தமிழில் ஆக்கங்கள் தந்துள்ளார்கள். இன்று தமிழரின் விழுமியங்கள் பல இந்த இலக்கியத்தின், சமூக பண்பாட்டின் தாக்கத்தினால் செதுக்கப்பட்டுள்ளன. இன்று தமிழ் தலித் ஆய்வாளர்கள் பெளத்த தமிழ் இலக்கியங்கள் மீது சிறப்பு அக்கறை காட்டுகிறார்கள்.

## வரலாறு
### தமிழ் மறுமலர்ச்சி (18,19 ம் நூற்றாண்டுகள்)
தமிழ் மறுமலர்ச்சியில், சங்க கால தமிழ் இலக்கியங்களைப் பதிப்பித்ததில் பெளத்த தமிழ் இலக்கியவாதிகளுக்கு முக்கியப் பங்கு உண்டு. பெரும்பாலும் ஆதிதிராவிட, அல்லது தலித் சமூகத்தைத் சேர்ந்த இவர்களிடமே பல ஏடுகள் இருந்தன. இவர்கள் இந்த இலக்கியங்களைப் பதிப்புக் கொண்டு வருவதற்கு சைவ வைணவ அமைப்பாரிடம் இருந்து பல விதமான தடைகளை சந்திக்க வேண்டி இருந்தது.

## இவற்றையும் பார்க்க
* அயோத்தி தாசர்
* தமிழன் (இதழ்)

பகுப்பு:பௌத்த தமிழ் இலக்கியங்கள்
கௌதமா அச்சியந்திர சாலை

**கெளதமா அச்சியந்திர சாலை** என்பது 1900 களின் தொடக்கத்தின் சென்னையில் இயங்கிய ஒரு தமிழ்ப் அச்சுப் பதிப்பகம் ஆகும்.  பெளத்த தமிழ் இலக்கிய நூல்களை இது வெளியிட்டது.  

## வெளியிட்ட நூல்கள்
* புத்த மார்க்க வினாவிடை
* பூர்வத்தமிழொளியாம் புத்தரது ஆதிவேதம்
* யதார்த்த பிராமண வேதாந்த விபரமும், வேச பிராமண வேதாந்த விபரமமும்
* இந்திய தேசத்தில் வகுத்துள்ள நூதன சாதிகளின் நூற்பவபீடிகை
* தருக்க நூல் 

பகுப்பு:பௌத்த தமிழ்ப் பதிப்பகங்கள்
டயட் கோக்

**டயட் கோக்** (ஆங்கிலம்: diet coke) கொக்கக் கோலா நிறுவனத்தால் தயாரித்து சந்தைப் படுத்தப்படும் மென்பானங்களுள் ஒன்று. இது டயட் கொக்கக் கோலா, லைட் கொக்கக் கோலா, கோக் லைட் என்ற பெயர்களாலும் அழைக்கப்படுகிறது. இனிப்புச் சுவைக்கு இயற்கை சர்க்கரை வேதிப் பொருட்களைப் பயன்படுத்தாமல், செயற்கை வேதிப் பொருட்களை பயன்படுத்துவதால் இதன் கலோரி அளவு மற்றைய கோலா பானங்களை விட குறைவாக உள்ளது.

## வரலாறு
அமெரிக்காவை தலைமையிடமாகக் கொண்டுள்ள கொக்கக் கோலா நிறுவனம், பல சுவைகளில் மென்பானங்களை தயாரித்து வெளியிடுகிறது. அவற்றுள் மிகவும் புகழ் பெற்றது கோக் (classic coke). 1886ம் ஆண்டுமுதல் கோக் தயாரித்து விற்கப்படுகிறது. இதில் இனிப்பு சுவைக்காக இயற்கையாக விளையும் கரும்பு அல்லது மக்காச்சோள சர்க்கரைப்பாகில் (high fructose corn syrup) இருந்து தயாரித்த சர்க்கரையை பயன்படுத்துவதால், உட்கொள்ளும் கலோரி அளவு அதிகமாக உள்ளது. எனவே கோக் பானத்தைப் பருகுவோர் உடல் எடை அதிகரித்து பருமன் கூடுகிறது என்ற குற்றச்சாட்டு எழுந்தது. எனவே, கோக் போலவே சுவையும், ஆனால் அதில் உள்ளதை விடக் குறைந்த கலோரிகளையும் கொண்ட பானத்தை தயாரிக்க கொக்கக் கோலா நிறுவனம் முடிவு செய்தது.

1982 ஆம் ஆண்டு அமெரிக்க சுந்ததிர தினத்தன்று (ஜூலை 4) டயட் கோக் என்ற புதிய பானம் அறிமுகப்படுத்தப்பட்டது. இதில் சர்க்கரை பாகிற்கு பதிலாக ஆஸ்பர்டேம் (Aspertame) என்ற செயற்கை வேதிப்பொருள் இனிப்புச் சுவைக்காக சேர்க்கப் பட்டிருந்தது. அமெரிக்காவைத் தவிர வேறு சில நாடுகளில் 100 சதவிதம் ஆஸ்பர்டேம் பயன்படுத்துவதற்கு பதிலாக சோடியம் சைக்ளமேட், (Sodium cyclamate) ஆஸ்பர்டேம், ஏஸ்சல்ஃபேம் பொட்டாசியம் (Acesulfame pottasium) கொண்ட கலவை பயன்படுத்தப்பட்டது. 2005 ஆம் ஆண்டு முதல் ஆஸ்பர்டேம் பயன்பாடு நிறுத்தப்பட்டு அதனிடத்தில் சுக்ரலோஸ் (Sucralose), ஏஸ்சல்ஃபேம் பொட்டாசியம் கலவை பயன்படுத்தப்பட்டது. இந்தியாவில் 1990 களின் இறுதியில் இந்த பானம் அறிமுகப்படுத்தப்பட்டது.

## சர்ச்சை
ஆஸ்பர்டேம் போன்ற செயற்கை இனிப்பு வேதிப் பொருட்கள் பானம் பருகுவோரின் உடல்களில் பல உபாதைகளை ஏற்படுத்துவதாக ஆராய்ச்சியாளர்கள் சிலர் கருதுகிறார்கள், புற்று நோய், மூளைக் கழலை (tumour) ஆகிய நோய்களும் இதில் அடங்கும். இத்தகைய சர்ச்சைகளால் தற்போது ஆஸ்பர்டேம் பயன்படுத்தப் படுவதில்லை.

## பிற பெயர்கள்
டயட் கோக், பல்வேறு நாடுகளில் பல்வேறு பெயர்களால் விற்கப்படுகிறது. டயட் கோக் வனிலா, கஃபைன் ஃப்ரீ கோக், கொக்கக் கோலா லைட் சாங்கோ அவற்றுள் சில.

## மேற்கோள்கள்

பகுப்பு:பானங்கள்
முரளி

**முரளி** என்றழைக்கப்படுவோர் பின்வருவோருள் ஒருவராக இருக்கலாம்:

*முரளி (தமிழ் நடிகர்)
*முரளி (மலையாள நடிகர்)
*முத்தையா முரளிதரன், பந்து வீச்சாளர்
*முரளி விஜய், இந்தியத் துடுப்பாட்டக்காரர்
*சபேஷ் முரளி இந்தியத் திரைப்பட இசையமைப்பாளர்கள்
*நாகை முரளிதரன் கருநாடக இசைக் கலைஞர் 
*விநாயகமூர்த்தி முரளிதரன் இலங்கை அரசியல்வாதி
*முரளீதர சுவாமிகள் சொற்பொழிவாளர்

## வேறு
*சதி முரளி, 1940 திரைப்படம்

----
இசுலாமிய மக்கள் பரம்பல்

thumb|right|270px|உலகில் இசுலாமியர் பரவல்

உலகின் மொத்த முஸ்லிம் சனத்தொகை -  ஏறக்குறைய 150 கோடியிலிருந்து 157 கோடி வரை[ 1 (தோராயமாக ) இது ஒவ்வொரு அமைப்புக்களின் கருத்து கணிப்புபடி வேறுப்படுகிறது. 
என்றாலும் www.adherents.com மற்றும் Pew Research Center ஆகியவைகளின் 2009 ஆம் ஆண்டிற்கான கருத்து கணிப்புப்படி உலக முஸ்லிம்களின் மொத்த சனத்தொகை ஏறத்தாள 150 -  157 கோடி என்பதாகும். அதாவது மொத்த உலக சனத்தொகையில் 23%

**மொத்த முஸ்லிம்களில்** 
 சன்னி முஸ்லிம்கள்  87% - 90% 
 சியா முஸ்லிம்கள்   10% - 13%
 முஸ்லிம்கள் உலகிலுள்ள 5 கண்டங்களிலும் வாழ்கின்றனர்.
 மொத்த முஸ்லிம்களில் 60% க்கும் அதிகமானோர் ஆசிய கண்டத்தில் வாழ்கின்றனர்.
 மொத்த முஸ்லிம்களில் 20%கும்  அதிகமானோர் மத்திய கிழக்கிலும் வட ஆபிரிக்காவிலும் வாழ்கின்றனர்.
 மொத்த முஸ்லிம்களில் சுமார் 67% ஆனோர் 10 நாடுகளில் வாழ்கின்றனர். அவையாவன: இந்தோனீசியா, பாகிஸ்தான், இந்தியா, வங்காளதேசம், எகிப்து, நைஜீரியா,ஈரான், துருக்கி, அல்ஜீரியா, மொரோக்கோ.
 சுமார் 31 கோடி முஸ்லிம்கள் அதாவது 20% முஸ்லிம்கள், இஸ்லாம் சிறுப்பான்மை மதமாக காணப்படும் நாடுகளில் வாழ்கின்றனர். ஆனாலும் பல கட்டங்களில் இந்த சிறுப்பான்மை நாடுகளின் முஸ்லிம் எண்ணிக்கை முஸ்லிம் நாடுகளின் முஸ்லிம் எண்ணிக்கையைவிட  அதிகமானது.


 **உதாரணமாக** இந்தியா உலகின் 3 வது மிகப்பெரிய முஸ்லிம் சனத்தொகையை கொண்ட நாடு.
சீனாவின் முஸ்லிம் சனத்தொகை சிரியாவை விடவும், ரஷ்யாவின் முஸ்லிம் சனத்தொகை ஜோர்தான் மற்றும் லிபியா ஆகிய இரு நாடுகளின் கூட்டுத்தொகையை விடவும், ஜெர்மனியின் முஸ்லிம் சனத்தொகை லெபனானை விடவும் கூடியது. 
 சனத்தொகையின்படி உலகின் மிகபெரிய முஸ்லிம் நாடு இந்தோனேசியா - 
   முஸ்லிம்கள் எண்ணிக்கை - ஏறக்குறைய 20 கோடி -  மொத்த முஸ்லிம் சனத்தொகையில் 13%
 மொத்த ஷியாக்களின் சனத்தொகையில் சுமார் 68% - 80% ஆனோர் 4 நாடுகளில் வாழ்கின்றனர். 
   அவையாவன:ஈரான் , பாகிஸ்தான்,இந்தியா,ஈராக்
 உலக நாடுகளில் ஏறக்குறைய 50 நாடுகள் முஸ்லிம்கள் பெரும்பான்மையாக வாழும் நாடுகள்.
 உலகில் முஸ்லிம்கள் அதிகமாக வாழும் முதல் 10 நாடுகள்:

## மேற்கோள்கள்

:Mail of Islam
:http://pewresearch.org
:http://www.adherents.com/Religions_By_Adherents.html 

பகுப்பு:இசுலாம்
தமிழ்நாட்டில் இந்திய நாடாளுமன்றத் தேர்தல், 1999

இந்தியக் குடியரசின் பதின்மூன்றாவது **[[இந்திய நாடாளுமன்றம்|நாடாளுமன்றத் தேர்தல்]] [[தமிழ்நாடு|தமிழ்நாட்டில்]] 1999** ஆம் ஆண்டு செப்டம்பர்-அக்டோபர் மாதங்களில் நடைபெற்றது. திராவிட முன்னேற்றக் கழகம் தலைமையிலான தேசிய ஜனநாயக கூட்டணி 26 இடங்களை வென்று முதலிடத்தில் வந்தது.

## பின்புலம்
1999ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 பட்டியலினத்தவருக்கு ஒதுக்கப்பட்டிருந்தன. 1998 நாடாளுமன்றத்தேர்தலுக்குப் பின் பாரதிய ஜனதா கட்சி தலைமையிலான தேசிய ஜனநாயக கூட்டணியை ஒரே ஆண்டில் அதிமுக ஆதரவை விலக்கி கொண்டதால் மத்தியில் வாஜ்பாயின்  பாஜக அரசு 13 மாதங்களில் கவிழ்ந்தது. இதனால் அதிமுக-பாஜகவின் தேஜகூட்டணியில் இருந்து விலகி கொண்டதால். தமிழகத்தின் அதிமுகவின் எதிர்கட்சியான திமுக தேஜகூவில் இணைந்து கொண்டதால். இந்த பாராளமன்ற தேர்தலில் திமுகவின் ஆதரவுடன் பாஜக மீண்டும் வென்று வாஜ்பாய் பிரதமர் ஆனார். மேலும் மூன்றாண்டுகளாக தமிழகத்தில் செயல்பட்டு வந்த திமுக கூட்டணியிலிருந்த தமாகா விலகி கொண்டது. இத்தேர்தலில் மும்முனை போட்டி காணப்பட்டது. திமுக-பாஜக தலைமையிலான தேசிய ஜனநாயக கூட்டணியில் மதிமுக, பாமக, சு. திருநாவுகரசின் எம்ஜியார் அதிமுக, வாழப்பாடி ராமமூர்த்தியின் தமிழக ராஜீவ் காங்கிரசு போன்ற கட்சிகள் இடம் பெற்றிருந்தன. இதனை எதிர்த்து அதிமுக-காங்கிரஸ் கூட்டணியில் இந்திய கம்யூனிஸ்ட் மற்றும் மார்க்சிஸ்ட் கம்யூனிஸ்ட் கட்சிகளுள் இடம் பெற்றிருந்தன. இவை தவிர இந்திய ஒன்றிய முஸ்லிம் லீக், இந்திய தேசிய லீக், தமிழ்நாடு முஸ்லிம் முன்னேற்றக் கழகம் போன்ற முஸ்லிம் கட்சிகளும் அதிமுக-காங்கிரஸ் கூட்டணிக்கு ஆதரவளித்தன. இவை தவிர தமாகா, விடுதலைச் சிறுத்தைகள், புதிய தமிழகம் கூட்டணியும் களத்தில் இருந்தது.

## முடிவுகள்

## தமிழக அமைச்சர்கள்
இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:

### இலாக்கா அமைச்சர்கள்

### இணை அமைச்சர்கள்

* தனிப் பொறுப்பு (Ministers of State (Independent charge))

## மேலும் காண்க
*இந்தியப் பொதுத் தேர்தல், 1999
## மேற்கோள்கள்

*Indian general election, 13th Lok Sabha 

## வெளி இணைப்புகள்
* சிஎன்என்-ஐபிஎன் தேர்தல் முடிவுகள் 

பகுப்பு:1999 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
பகுப்பு:1999 நிகழ்வுகள்